Itanhaém

Itanhaém esas urbo en Braziliana stato Sao Paulo. Segun la demografiala kontado di 2022, ol havis 112 476 habitanti. Lua tota surfaco esas 601,71 km². Fondita ye la 22ma di aprilo 1532, ol esas un ek la maxim anciena urbi di Brazilia. De 1624 til 1753 ol esis la maxim importanta urbo di lora kapitanio samnoma. Jacanta an la litoro di Sao Paulo, ol distas 109 km de la chef-urbo dil stato. Dum l'epoko di vakanci somerala, la quanto di personi en la urbo povas superirar 300 mil, pro la granda quanto di turisti. Referi